11. ฐานะการเงินและผลการดำเนินงาน

  11.1 ข้อมูลทางการเงินโดยสรุป

  (ก) สรุปรายงานการสอบบัญชี

  ผู้สอบบัญชีได้แสดงความเห็นในรายงานการสอบบัญชีแบบไม่มีเงื่อนไข ในรอบระยะเวลา 3
  ปีที่ผ่านมา

(2) ตารางสรุปงบการเงินรวม

[]

[]

[]

[]

[]

(3) อัตราส่วนทางการเงินที่สำคัญ

  []

  11.2 คำอธิบายและการวิเคราะห์ฐานะการเงินและผลการดำเนินงาน

(1) ผลการดำเนินงาน

  ภาพรวมของผลการดำเนินงานที่ผ่านมา

  ในปี 2555 ที่ผ่านมา บริษัทฯ
  ประสบความสำเร็จอย่างสูงในการสร้างแพลตฟอร์มโทรทัศน์ผ่านดาวเทียม GMM Z
  โดยสามารถจำหน่ายกล่องรับสัญญาณ GMM Z ได้ประมาณ 1.5 ล้านกล่อง
  ซึ่งจะเป็นฐานลูกค้าที่สำคัญในการให้บริการโทรทัศน์ดาวเทียมแบบบอกรับสมาชิก (Pay TV)
  ที่เริ่มเปิดให้บริการไปแล้วในเดือนกุมภาพันธ์ 2556
  ภายหลังจากที่ได้รับใบอนุญาตจากคณะกรรมการกิจการกระจายเสียง กิจการโทรทัศน์
  และกิจการโทรคมนาคมแห่งชาติ (กสทช.) ในเดือนธันวาคม 2555
  โดยรายได้จากธุรกิจโทรทัศน์ผ่านดาวเทียมเติบโตถึงร้อยละ 266 จากปีก่อน

  ในส่วนของธุรกิจเดิมของบริษัทฯ ซึ่งประกอบไปด้วย ธุรกิจเพลง ธุรกิจสื่อ ธุรกิจภาพยนตร์
  และธุรกิจจัดกิจกรรมทางการตลาด ยังคงมีการเติบโตอย่างแข็งแกร่ง
  โดยมีการเติบโตของรายได้รวมที่ประมาณร้อยละ 10 จากปีก่อน

  กลุ่มบริษัท จีเอ็มเอ็ม แกรมมี่ มีรายได้รวมในปี 2555 จำนวน 11,756 ล้านบาท เพิ่มขึ้นร้อยละ
  25 จากปี 2554 ส่วนใหญ่มาจากธุรกิจโทรทัศน์ผ่านดาวเทียม ซึ่งมีสัดส่วนรายได้ร้อยละ 18
  ของรายได้รวม เพิ่มขึ้นจากร้อยละ 6 ในปีก่อน ประกอบไปด้วย
  รายได้จากการขายกล่องรับสัญญานโทรทัศน์ผ่านดาวเทียม
  รายได้จากค่าโฆษณาผ่านช่องรายการโทรทัศน์ผ่านดาวเทียมที่ออกอากาศให้ชมฟรี
  โดยรายได้ในส่วนนี้เติบโตจากปีก่อนถึงร้อยละ 266 นอกจากนี้
  รายได้จากธุรกิจบริหารงานกิจกรรมและธุรกิจอื่น ๆ ก็มีการเติบโตอย่างมากจากปีก่อน
  จากการเลื่อนจัดงาน BOI Fair เนื่องจากเหตุการณ์น้ำท่วมในช่วงปลายปี 2554
  มาเป็นช่วงต้นปี 2555 และการเริ่มดำเนินธุรกิจโฮมช็อปปิ้งในช่วงกลางปี
  ส่งผลให้รายได้ในส่วนนี้เติบโตถึงร้อยละ 32 จากปีก่อน และคิดเป็นสัดส่วนร้อยละ 21
  ของรายได้รวม เพิ่มขึ้นเล็กน้อยจากสัดส่วนร้อยละ 20 ในปีก่อน

  ในส่วนของธุรกิจสื่อซึ่งมีสัดส่วนรายได้ร้อยละ 28 (ร้อยละ 32 ในปี 2554) ของรายได้รวมในปี
  2555 ก็ยังมีการเติบโตอยู่ในเกณฑ์ดี โดยมีการเติบโตร้อยละ 10 จากปีก่อน
  ซึ่งสอดคล้องกับการเติบโตของค่าใช้จ่ายในการซื้อสื่อรวมของทั้งตลาด
  โดยรายได้จากสื่อโทรทัศน์มีสัดส่วนสูงสุดที่ร้อยละ 69 (ร้อยละ 67 ในปี 2554)
  ของรายได้รวมจากธุรกิจสื่อ ในขณะที่รายได้จากสื่อวิทยุและสื่อสิ่งพิมพ์คิดเป็นสัดส่วนร้อยละ 25
  และ 6 ของรายได้จากธุรกิจสื่อ ลดลงจากสัดส่วนร้อยละ 27 และ 7 ในปีก่อน ตามลำดับ

  รายได้จากการผลิตภาพยนตร์เพิ่มขึ้นเล็กน้อยแม้ว่าจำนวนภาพยนตร์ที่ออกฉายเท่ากับปีก่อนปีก่อน
  โดยในปี 2555 มีภาพยนตร์ออกฉายจำนวน 3 เรื่อง โดยภาพยนตร์ 2 เรื่องสามารถทำรายได้
  Box Office เป็นอันดับ 1 และ 2 ของภาพยนตร์ไทยที่ออกฉายในปี 2555

  รายได้จากธุรกิจเพลงคิดเป็นสัดส่วนร้อยละ 31 ของรายได้รวม ประกอบด้วย
  รายได้จากการจำหน่ายสินค้าเพลงและค่าลิขสิทธิ์ รายได้จากการบริหารศิลปิน
  และรายได้จากการจัดคอนเสิร์ต ลดลงเล็กน้อยจากปีก่อน จากการชะลอตัวของธุรกิจดิจิตอล
  ในขณะที่ธุรกิจโชว์บิซมีการเติบโตจากปีก่อนอย่างมาก
  โดยสามารถทำรายได้ถึงหนึ่งพันล้านบาทในปี 2555

  กำไรสุทธิสำหรับธุรกิจเดิมของบริษัทฯ ยังคงเติบโตอย่างต่อเนื่อง โดยเฉพาะอย่างยิ่งธุรกิจสื่อ
  ซึ่งมีการฟื้นตัวอย่างรวดเร็วและแข็งแกร่งจากภาวะน้ำท่วมใหญ่ในช่วงปลายปี 2554
  ในขณะที่ธุรกิจใหม่อยู่ในช่วงการลงทุนสร้างแพลตฟอร์ม GMM Z
  ประกอบกับความล่าช้าในการออกใบอนุญาตสำหรับประกอบธุรกิจ Pay TV ทำให้บริษัทฯ
  ไม่สามารถหารายได้จากธุรกิจนี้ได้ ในขณะที่ได้มีการลงทุนในส่วนของค่าลิขสิทธิ์
  และต้นทุนสำหรับการให้บริการไปแล้ว จึงทำให้ธุรกิจใหม่มีผลขาดทุนอยู่ ส่งผลให้ในปี 2555
  บริษัทฯ มีผลขาดทุนสุทธิเท่ากับ 347 ล้านบาท

(2) ฐานะทางการเงินของกลุ่มบริษัท จีเอ็มเอ็ม แกรมมี่ ณ สิ้นปี 2555

1)  สินทรัพย์

  กลุ่มบริษัทมีสินทรัพย์รวม ณ สิ้นปี 2555 มูลค่า 11,309 ล้านบาท เพิ่มขึ้น 2,775 ล้านบาท
  จากปี 2554 เป็นการเพิ่มขึ้นจากสินทรัพย์หมุนเวียน 866 ล้านบาท และสินทรัพย์ไม่หมุนเวียน
  1,909 ล้านบาท

-   เงินลงทุนชั่วคราวจำนวน 556 ล้านบาท เพิ่มขึ้น 228 ล้านบาท
    จากการลงทุนในตราสารทางการเงิน

-   ลูกหนี้การค้า-สุทธิ 2,782 ล้านบาท เพิ่มขึ้น 675 ล้านบาท

-   สินทรัพย์ไม่หมุนเวียนที่เพิ่มขึ้น 1,909 ล้านบาท จากการเพิ่มขึ้นของมูลค่าหลักทรัพย์เผื่อขาย
    เงินลงทุนในที่ดิน อาคาร และอุปกรณ์ รวมถึงสินทรัพย์ไม่มีตัวตนเพิ่มขึ้น

สภาพคล่อง และ กระแสเงินสด

  เงินสดและรายการเทียบเท่าเงินสดมีจำนวน 845 ล้านบาท ลดลง 171 ล้านบาท
  เป็นเงินสดใช้ไปในการดำเนินงาน 1,296 ล้านบาท เป็นการใช้ไปในกิจกรรมลงทุน 707
  ล้านบาท ส่วนใหญ่ใช้ไปเพื่อจัดซื้ออุปกรณ์ที่ใช้ในการผลิตและดำเนินงานในธุรกิจต่าง ๆ
  และเป็นเงินสดสุทธิจากกิจกรรมจัดหาเงิน 1,831 ล้านบาท
  ทั้งนี้ภาพรวมของสภาพคล่องและกระแสเงินสด ณ สิ้นปี 2555 อยู่ในระดับดี
  ซึ่งแสดงให้เห็นถึงสภาพคล่องที่ดีและฐานะการเงินที่เข้มแข็งของกลุ่มบริษัท

2)  อัตราส่วนที่สำคัญ

  ในปี 2555 บริษัทและบริษัทย่อยมีรายได้รวมที่เติบโตขึ้นร้อยละ 25
  จากความสำเร็จที่เกิดจากการใช้กลยุทธ์ทางด้านต่าง ๆ
  เพื่อขยายส่วนแบ่งการตลาดไม่ว่าจะเป็นโทรทัศน์ผ่านดาวเทียมหรือรายการโทรทัศน์
  อย่างไรก็ตามอัตราส่วนกำไรขั้นต้นเท่ากับร้อยละ 29.50
  ลดลงจากปีก่อนเนื่องจากอัตรากำไรขั้นต้นที่ต่ำกว่าสำหรับการจำหน่ายกล่องรับสัญญาณโทรทัศน์ผ่านดาวเทียมเมื่อเทียบกับธุรกิจเดิม
  และมีอัตรากำไรจากการดำเนินงานและอัตรากำไรสุทธิเท่ากับร้อยละ (1.10) และ (2.96)
  เมื่อเทียบกับปี 2554 ซึ่งมีอัตราเท่ากับร้อยละ 9.60 และ 6.66 ตามลำดับ
  จากผลขาดทุนที่เกิดขึ้นจากการลงทุนในธุรกิจแพลตฟอร์มโทรทัศน์ผ่านดาวเทียม
  ซึ่งยังอยู่ในช่วงของการลงทุน ทั้งนี้บริษัทฯ งดจ่ายเงินปันผลสำหรับผลการดำเนินงานของปี 2555
  เพื่อสำรองเงินสดไว้สำหรับลงทุนในธุรกิจใหม่
  อัตราส่วนความสามารถในการชำระดอกเบี้ยเท่ากับ (9.06) เท่า ลดลงจากปี 2554 ซึ่งเท่ากับ
  16.16 เท่า อย่างไรก็ตาม ณ วันที่ 31 ธันวาคม 2555 กลุ่มบริษัทมีอัตราส่วนสภาพคล่องเท่ากับ
  0.91 เท่า อัตราส่วนหนี้สินต่อส่วนของผู้ถือหุ้นที่ 1.93 เท่า
  และอัตราส่วนเงินสดต่อการทำกำไรร้อยละ 685.56 ระยะเวลาในการเรียกเก็บหนี้
  และระยะเวลาการขายสินค้าเฉลี่ยดีขึ้นจากปีก่อน คือ 64 วัน และ 46 วันตามลำดับ

3)  โครงสร้างเงินทุน

-   สินทรัพย์

  กลุ่มบริษัทมีสินทรัพย์รวม ณ สิ้นปี 2555 มูลค่า 11,309 ล้านบาท เพิ่มขึ้นจากปี 2554 จำนวน
  2,775 ล้านบาท สินทรัพย์หมุนเวียนเพิ่มขึ้น 866 ล้านบาทจากเงินลงทุนชั่วคราว
  และลูกหนี้การค้าสุทธิ ส่วนสินทรัพย์ไม่หมุนเวียนเพิ่มขึ้น 1,909 ล้านบาท
  จากการเพิ่มขึ้นของมูลค่าหลักทรัพย์เผื่อขาย เงินลงทุนในที่ดิน อาคาร และอุปกรณ์
  และสินทรัพย์ไม่มีตัวตน

-   หนี้สิน

  หนิ้สินรวม ณ สิ้นปี 2555 มีจำนวน 7,456 ล้านบาท เพิ่มขึ้นจากปี 2554 จำนวน 2,565
  ล้านบาท จากเจ้าหนี้การค้ากิจการที่ไม่เกี่ยวข้องกัน และเงินกู้ยืมจากสถาบันการเงินที่เพิ่มขึ้น

-   ส่วนของผู้ถือหุ้น

  กลุ่มบริษัทมีส่วนของผู้ถือหุ้น ณ สิ้นปี 2555 จำนวน 3,853 ล้านบาท เมื่อเทียบกับ ณ สิ้นปี 2554
  จำนวน 3,643 ล้านบาท เพิ่มขึ้นจำนวน 210 ล้านบาท

4)  ปัจจัยและอิทธิพลหลักที่อาจมีผลต่อผลการดำเนินงานและฐานะการเงินในอนาคต

  ไม่มี

  11.3 ค่าตอบแทนของผู้สอบบัญชี

ในรอบปีบัญชี 2555 กลุ่มบริษัทแต่งตั้ง คุณเติมพงษ์ โอปนพันธุ์ แห่งบริษัท สำนักงาน เอินส์ท แอนด์
ยัง จำกัด เป็นผู้สอบบัญชีผู้ลงนามรับรองงบการเงินของบริษัท ค่าตอบแทนผู้สอบบัญชีของกลุ่ม บริษัท
เป็นค่าตอบแทนจากการตรวจสอบบัญชี จำนวน 10.216 ล้านบาท และไม่มีค่าตอบแทนจาก
ค่าบริการอื่น แต่อย่างใด ไม่ว่าในรอบบัญชีที่ผ่านมาหรือที่ต้องจ่ายในอนาคตอันเกิดจากการตกลงที่ยัง
ให้บริการไม่แล้วเสร็จในรอบปีบัญชี